Els grups Supermosca, Tardor, Kaoba i Metropol actuaran en la final del PREFRA 2012
22/06/2012

# Els grups Supermosca, Tardor, Kaoba i Metropol actuaran en la final del PREFRA 2012

*   22/06/2012
*   [Imprimir](#)
*   Compartir
*    https://www.alaquas.org/documento.asp?id\_do=13296

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13296%2F0&title=Ajuntament%20d%27Alaqu%C3%A0s.%20Premsa.Els%20grups%20Supermosca%2C%20Tardor%2C%20Kaoba%20i%20Metropol%20actuaran%20en%20la%20final%20del%20PREFRA%202012)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13296/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13296/220620122_cartel_prefra_2012_modelo_2_1_Form_4.jpg)](https://www.alaquas.org/ficheros/documentos/2012/2/13296/220620122_cartel_prefra_2012_modelo_2_1_Form_10.jpg "<a href='https://www.alaquas.org/ficheros/documentos/2012/2/13296/220620122_cartel_prefra_2012_modelo_2_1_Form_10.jpg' target=_blank><i class='fa fa-external-link' aria-hidden='true'></i>.Els grups Supermosca, Tardor, Kaoba i Metropol actuaran en la final del PREFRA 2012</a>")

La final del PREFRA. EMERGENTS 2012 tindrà lloc el dissabte 30 de juny, on es decidiran els grups valencians que actuaran al FRA 2012

El dissabte 30 de juny al parc del Dijous es celebrarà la gran final del concurs musical PREFRA. EMERGENTS 2012 convocat per l'Ajuntament d'Alaquàs i l'Associació AFRA per triar el cartell del FRA 2012. Després de tres semifinals en les que han participat un total de 9 grups valencians, el jurat ha decidit que passaran a la final els grups **SUPERMOSCA, TARDOR, KAOBA I METROPOL.** El concert tindrà lloc a les 23 hores i finalitzarà amb l'actuació del grup d'Alaquàs convidat per a l'ocasió, el Tio la Careta.

**Supermosca** va nàixer l'any 1998 a València i des d'aleshores manté, gràcies al treball dels seus cinc components, el seu carácter de seguir construir cançons. Cacascun dels seus temes estan cuidats al màxim, des del domini de les intensitats, els retocs, la varietat d'instruments i sons, la producción... Tot per convertir cada peça en perfecta, única, una verdadera cançó. Destaquen unes lletres amb una lírica envetjable i integrada en la música.

**Tardor** és un projecte que s'inicia al novembre de 2010 de tres joves que no trobaven el seu lloc al món i que no es sentien plens amb allò que feien ni escoltaven. Van decidir reunir les seues propostes musicals per iniciar junts un projecte innovador. Amb un estil nostàlgic influenciat pel clima actual que vivim, Tardor intenta descriure la vida de tres joves decebuts pel que els envolta amb un missatge optimista de fons: Que de les derrotes diàries es creen els ciments per ser millors persones.

**Kaoba** naix a Ontinyent l'any 2009 amb el nom SKAKS, fusionant-se mesos després en Kin Kas i més tard en Kaoba. Està format per 9 músics disposats a donar-ho tot barrejant estils com l'_sk_a, el _reggae_, la rumba i el _rock_. Les lletres fan una crítica a la societat, defenen la terra i la llengua amb un toc optimista, totes elles en valencià.

**Metropol** és un grup d'i_ndie_ _pop-rock_ de València amb influències variades. Des del llançament del seu primer EP l'any 2006, han experimentat el major increment de contactes en Myspace per part d'un grup espanyol. Han tingut l'oportunitat d'estar en comunicació amb fans d'arreu del món. L'any 2009, Metropol entra a l'estudi per gravar el seu disc debut. Després d'un any i mig de dur treball, en la primavera del 2011 aconsegueixen editar el seu disc auto-produït titulat "My Own Gravity". Metropol està ara tractant de llançar el seu àlbum en altres països.

**PREFRA. EMERGENTS 2012**

El concurs "PREFRA. EMERGENTS 2012" ha aconseguit un gran èxit de participació. Un total de 67 grups valencians es van presentar a la primera fase d'aquest concurs musical posat en marxa per obrir la participació i donar la possibilitat a totes les formacions musicals d'Alaquàs i de València que ho desitgen, de participar en aquest festival. Després d'un període de selecció dirigit per un jurat especialista en música independent, nou grups han estat elegits per formar part d'aquest concurs que se celebrarà durant els caps de setmana del mes de juny.

Es tracta d'una iniciativa que serveix com a plataforma de promoció i per donar suport a la creació musical que es genera a Alaquàs i a tota la Comunitat Valenciana. El FRA s'ha consolidat en els últims anys com un dels festivals de música independent, públic i gratuït més importants que aposta una oferta musical pública on es combinen els grups internacionals i nacionals amb els locals. El concurs ofereix la possibilitat de formar part del cartell a un número d'entre 1 a 3 grups de música emergents de la Comunitat Valenciana, d'una forma participativa i oberta.